pythainlp/thaigov-v2-corpus-22032023 huggingface dataset:
วันศุกร์ที่ 16 กรกฎาคม 2564
กรมการขนส่งทางบก ชี้แจงผลการประมูลทะเบียนรถเลขสวยของรถตู้ หมายเลข “ฮฮ 9999” กรุงเทพมหานคร ทางอินเทอร์เน็ต
กรมการขนส่งทางบก โดยกองทุนเพื่อความปลอดภัยในการใช้รถใช้ถนน (กปถ.) ชี้แจงผลการประมูลทะเบียนรถเลขสวยของรถตู้ หมายเลข “ฮฮ 9999” กรุงเทพมหานคร ทางอินเทอร์เน็ต จบการประมูลทำสถิติสูงสุดในราคา 10,117,999 บาท
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้นำหมายเลขทะเบียนรถตู้ของกรุงเทพมหานครและต่างจังหวัด ซึ่งเป็นที่ต้องการหรือเป็นที่นิยมของประชาชน จำนวน 301 หมายเลข ออกประมูลเป็นการทั่วไปและอำนวยความสะดวกให้ผู้สนใจสามารถเข้าร่วมการประมูลผ่านทางอินเทอร์เน็ตได้ที่เว็บไซต์ www.tabienrod.com โดยเมื่อวันที่ 15 กรกฎาคม 2564 ซึ่งเป็นวันสุดท้ายของการประมูลทะเบียนรถเลขสวยของรถตู้ หรือรถยนต์นั่งส่วนบุคคลเกินเจ็ดคนแต่ไม่เกินสิบสองคน หมวด “ฮฮ” กรุงเทพมหานคร และเป็นการประมูลที่มีผู้สนใจเป็นจำนวนมาก เนื่องจากทะเบียนรถเลขสวยของรถตู้นั้นมีกำหนดจัดประมูลเพียง 2 ปี ต่อ 1 ครั้ง เท่านั้น ผลการประมูลทั้ง 301 หมายเลข สามารถทำสถิติการประมูลนำรายได้เข้ากองทุนเพื่อความปลอดภัยในการใช้รถใช้ถนน (กปถ.) ได้ทั้งสิ้น 72,405,825 บาท ทั้งนี้ ในส่วนที่มีเผยแพร่ภาพและคลิปพบว่ามีผู้ประมูลหมายเลข ฮฮ 9999 ในราคา 101,000,000 บาท นั้น ไม่ใช่ผลการประมูลที่แท้จริงแต่อย่างใด กรณีดังกล่าวเกิดจากผู้เข้าร่วมประมูลใส่ข้อมูลตัวเลขราคาประมูลผิดพลาด ซึ่งแท้จริงแล้วจะประมูลในราคา 10,100,000 บาท เมื่อเห็นราคาผิดพลาด ผู้ประมูลได้โทรศัพท์แจ้งเจ้าหน้าที่กองทุนเพื่อความปลอดภัยในการใช้รถใช้ถนนทราบถึงความผิดพลาดดังกล่าวทันที ซึ่งคณะทำงานควบคุมดูแลการประมูลหมายเลขทะเบียนรถในกรุงเทพมหานครได้ร่วมกันวินิจฉัยข้อเท็จจริงและปัญหาที่เกิดขึ้นประกอบพยานหลักฐาน พบว่า การเสนอราคาดังกล่าวเป็นการเสนอราคาที่ไม่ถูกต้องจริง ดังนั้น เพื่อให้เกิดความโปร่งใสและเป็นธรรมจึงให้นำกลับมาประมูลใหม่เป็นเลขลำดับสุดท้ายของการประมูลและแจ้งให้ผู้เข้าร่วมประมูลทุกรายทราบเงื่อนไขดังกล่าวโดยทั่วกันแล้ว ก่อนนำกลับมาประมูลอีกครั้ง โดยเริ่มจากราคา 10,000,000 บาท ปรากฏว่ามีผู้เสนอราคาเพิ่มเติมจากราคาเดิมและสามารถทำสถิติจบการประมูลหมายเลข ฮฮ 9999 ในราคา 10,117,999 บาท
รองอธิบดีกรมการขนส่งทางบก กล่าวเพิ่มเติมว่า ขบ. โดย กปถ. ดำเนินการประมูลหมายเลขทะเบียนรถเลขสวยมาอย่างต่อเนื่องตั้งแต่ปี 2552 โดยยึดมั่นในหลักการเปิดเผย โปร่งใส และเปิดโอกาสให้ทุกคนสามารถเข้าถึงการประมูลได้อย่างเท่าเทียม ซึ่งวัตถุประสงค์หลักที่สำคัญของการประมูลคือการนำรายได้จากการประมูลหมายเลขทะเบียนรถ มาใช้เป็นทุนสนับสนุนและส่งเสริมด้านความปลอดภัยในการใช้รถใช้ถนนของประเทศในทุกมิติ ซึ่งให้การสนับสนุนและส่งเสริมโครงการหรือแผนงานทางด้านความปลอดภัยในการใช้รถใช้ถนนของ ขบ. สนับสนุนและส่งเสริมการศึกษาวิจัยด้านความปลอดภัยในการใช้รถใช้ถนนและการเผยแพร่องค์ความรู้ด้านความปลอดภัยต่อสาธารณชน รวมทั้งสนับสนุนค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนน เพื่อให้สามารถดำเนินชีวิตได้อย่างมีความสุขเพิ่มคุณภาพชีวิต มีคุณค่าในสังคม จึงถือว่าผู้เข้าร่วมประมูลทะเบียนรถเลขสวยเป็นผู้ที่มีส่วนในการช่วยรณรงค์ลดอุบัติเหตุทางถนน ช่วยเหลือสังคมและสนับสนุนอุปกรณ์ช่วยเหลือผู้พิการที่ประสบภัยจากการใช้รถใช้ถนน
วันพฤหัสบดีที่ 23 ธันวาคม 2564
รัฐมนตรีว่าการกระทรวงยุติธรรม เผยไทย ยกระดับมาตรการปราบยาเสพติดเข้มข้น นานาประเทศขอร่วมมือมากขึ้น หลังออสเตรเลียมอบประกาศเกียรติคุณที่ช่วยจับ 1 ใน14 พ่อค้าสำคัญ
รัฐมนตรีว่าการกระทรวงยุติธรรม เผยไทย ยกระดับมาตรการปราบยาเสพติดเข้มข้น นานาประเทศขอร่วมมือมากขึ้น หลังออสเตรเลียมอบประกาศเกียรติคุณที่ช่วยจับ 1 ใน14 พ่อค้าสำคัญ พร้อมเห็นปัญหายึดทรัพย์ล่าช้าเพราะขาดนักสืบสวนทรัพย์ เร่งเปิดอบรมหวังทำให้ได้ตามเป้า
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการร่วมมือปราบปรามยาเสพติดระหว่างประเทศไทยกับต่างประเทศว่า จากการที่ไทยได้รับรางวัลประกาศเกียรติคุณจากออสเตรเลีย โดยมีนายอัลลัน แมคคินนอน เอกอัครราชทูตออสเตรเลียประจำประเทศไทย เป็นผู้มอบให้กับเรา เกิดจากที่เราร่วมมือกันจับนักค้ายาเสพติดรายสำคัญซึ่งเป็น 1 ใน 14 หมายจับสำคัญของออสเตรเลีย ทำให้นานาประเทศเชื่อมั่นในการทำงานเพื่อสาวไปจนถึงคนบงการ ทำให้มีประเทศขอทำงานร่วมกับ ป.ป.ส.มากขึ้น ตนขอยืนยันเราไม่นิ่งดูดาย ไม่เคยต้องการให้ยาเสพติดเข้าประเทศ และการปล่อยยาเสพติดสู่ประเทศที่ 3 จากนี้งานด้านยาเสพติดของเราจะเข้มข้นขึ้น ขณะนี้ประเทศไทยได้มีความร่วมมือกับ 26 ประเทศ ที่ได้แลกเปลี่ยนข่าวสารและประชุมร่วมกันในการป้องกันและปราบปรามยาเสพติด รวมถึงการเพิ่มมาตรการร่วมมือระหว่างประเทศ เพื่อปราบปรามจับกุมนักค้ายาข้ามชาติอย่างเข้มข้น นอกจากนี้ยังมีร่วมมือแลกเปลี่ยนยาเสพติด เพื่อนำไปศึกษาองค์ประกอบเพื่อสืบหาที่มาและร่วมกันสกัดกั้นยาเสพติดอีกด้วย
นายสมศักดิ์ กล่าวอีกว่า ในส่วนของกฎหมายยาเสพติดฉบับใหม่ที่มีผลบังคับใช้ไปแล้ว ต่างชาติก็ได้ให้ความสนใจในเรื่องของการยึดทรัพย์ตัดวงจรยาเสพติดของเรา ที่มีการบัญญัติให้การทำงานของเจ้าหน้าที่ง่ายและปลอดภัยมากขึ้น โดยมีความร่วมมือกับหลายภาคส่วนทั้ง ธนาคาร สถาบันการเงิน กรมสรรพากร ซึ่งในประมวลกฎหมายใหม่นี้ เราจะเน้นการตรวจสอบเส้นทางการเงินของผู้ค้ายาเสพติด ตรวจสอบสเตรทเมนท์ และจะกระจายการศึกษาไปยังเจ้าหน้าที่ทั่วทั้งประเทศในเรื่องของการคำนวณมูลค่าทรัพย์สิน เพื่อกวาดล้างเครือข่ายยาเสพติดให้ลดน้อยถอยลงไปจากประเทศไทย ตามนโยบายของรัฐบาลภายใต้แกนนำของ พล.อ.ประยุทธ์ จันทร์โอชา นายกรัฐมนตรี ที่ให้ความสำคัญในเรื่องนี้ ซึ่งป.ป.ส. ทหาร ตำรวจและอัยการ อาจจะต้องทำงานหนักขึ้น แต่การพิจารณาคดีของศาลจะง่ายกว่าเดิม ตนต้องขอความร่วมมือจากเจ้าหน้าที่ทุกท่านเพื่อลูกหลานและประเทศของเราจะได้มีชีวิตที่ดีขึ้น
"จากนี้เราจะมีการอบรม นักสืบสวนธุรกรรมทางการเงิน และนักสืบทรัพย์เครือข่ายยาเสพติด โดยจะมีผู้รู้ จากธนาคาร สถาบันทางการเงิน สรรพากร ให้เจ้าหน้าที่ทุกจังหวัดได้เรียนรู้เพื่อประโยชน์ในการทำงาน เพื่อประโยชน์ในการทำงาน และหลังจากนั้นอาจจะมีการอบรมต่อในขั้นสูง โดยผมจะเร่งให้มีการเปิดอบรมนี้โดยด่วน ภายในเดือน ม.ค.2565 จะต้องมีความชัดเจน นอกจากนี้ยังจะต้องมีการอบรมการรวบรวมพยานหลักฐานในชั้นสืบสวน ในชั้นอัยการ และการรับฟังพยานหลักฐานในชั้นศาล เพื่อให้ทุกอย่างเป็นมาตรฐานเดียวกัน การทำงานจะได้ราบรื่นไม่เกิดการติดขัดด้วย"นายสมศักดิ์ กล่าว
วันอังคารที่ 3 พฤษภาคม 2565
"คลัง" แจง โครงการคนละครึ่ง ไม่ได้เชื่อมระบบกับสรรพากร ย้ำ! รายได้หลังหักค่าใช้จ่าย - ลดหย่อนไม่ถึงเกณฑ์ ไม่ต้องเสียภาษี
.....
กระทรวงการคลัง ชี้แจงกรณีร้านค้าหลายแห่งงดรับโครงการคนละครึ่ง และการจ่ายเงินผ่าน e-wallet เพราะถูกเรียกเก็บภาษีรายได้บุคคลธรรมดาย้อนหลังว่า ฐานข้อมูลโครงการคนละครึ่งไม่ได้เชื่อมกับระบบของกรมสรรพากรเพื่อตรวจสอบรายได้แต่อย่างใด ส่วนผู้ประกอบการที่เป็นบุคคลธรรมดาไม่ว่าจะเข้าร่วมโครงการของรัฐหรือไม่ หากเงินได้พึงประเมินถึงเกณฑ์ที่กฎหมายกำหนด ก็มีหน้าที่ต้องยื่นแบบแสดงรายการภาษีเงินได้บุคคลธรรมดา
.
ผู้ประกอบการสามารถนำเอกสารหลักฐานต้นทุนในการประกอบกิจการไปหักค่าใช้จ่ายจากยอดขาย หากไม่มีหลักฐานก็สามารถเลือกหักค่าใช้จ่ายแบบเหมาตามที่กฎหมายกำหนดได้ รวมถึงค่าลดหย่อนต่าง ๆ ซึ่งหากรายได้สุทธิหลังหักค่าใช้จ่ายและลดหย่อนแล้วไม่ถึงเกณฑ์เสียภาษี ผู้ประกอบการก็ไม่มีภาระภาษีที่ต้องจ่าย ส่วนผู้ประกอบการที่มีรายได้เกิน 1.8 ล้านบาท/ปี มีหน้าที่ต้องจดทะเบียนภาษีมูลค่าเพิ่มและนำส่งแก่กรมสรรพากรด้วย ทั้งนี้ กรมสรรพากร ได้พัฒนาระบบอิเล็กทรอนิกส์เพื่ออำนวยความสะดวกในการจดทะเบียน ยื่นแบบ ชำระและขอคืนภาษีทุกขั้นตอน ในเว็บไซต์www.rd.go.th
#ไทยคู่ฟ้า#ร่วมต้านโควิด19
-------------------
วันเสาร์ที่ 6 สิงหาคม 2565
ก.แรงงาน พัฒนาทักษะกลุ่มชาติพันธุ์น่านสู่สังคมดิจิทัล
กรมพัฒนาฝีมือแรงงาน ขานรับนโยบาย รมว.แรงงาน พัฒนาทักษะกลุ่มชาติพันธุ์จังหวัดน่าน สร้างโอกาสทางรายได้ด้วยเทคโนโลยีดิจิทัล
วันที่ 6 สิงหาคม 2565 นายประทีป ทรงลำยองอธิบดีกรมพัฒนาฝีมือแรงงาน เป็นประธานเปิดฝึกอบรมการพัฒนาทักษะให้แก่กลุ่มชาติพันธุ์จังหวัดน่าน ณ บ้านปางเป๋ย ตำบล สะเนียน อำเภอเมืองน่าน จังหวัดน่าน โดยนายประทีป กล่าวภายหลังจากเปิดฝึกอบรมว่า การพัฒนาทักษะให้แก่กลุ่มชาติพันธุ์ในครั้งนี้ เป็นความร่วมมือกับสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ภายใต้โครงการพัฒนาทักษะสร้างความรู้ด้านเทคโนโลยีสารสนเทศกับการพัฒนาอาชีพสู่สังคมดิจิทัล สำหรับกลุ่มผู้ด้อยโอกาสทางสังคม ซึ่งมีกลุ่มชาติพันธุ์จังหวัดน่านในหมู่บ้านปางเป๋ย สนใจเข้าฝึกอบรม หลักสูตรการสร้างโอกาสทางรายได้ผ่านเทคโนโลยีสารสนเทศกับการพัฒนาอาชีพสู่สังคมดิจิทัล (18 ชั่วโมง) อบรมระหว่างวันที่ 5 - 7 สิงหาคม 2565 จำนวน 25 คน เพื่อให้มีความรู้เกี่ยวกับการจำหน่ายสินค้าผ่านนออนไลน์ เพื่อเพิ่มช่องทางการจำหน่ายผลิตภัณฑ์ของชุมชน ณ หมู่บ้านปางเป๋ย ต.สะเนียน อ.เมืองน่าน จ.น่าน
นายประทีป กล่าวต่อไปว่า หมู่บ้านปางเป๋ย ห่างจากตัวเมืองประมาณ 40 กิโลเมตร เป็นหมู่บ้านเป้าหมายแบบชี้เป้า คืออยู่ในพื้นที่ห่างไกลจากจุดที่มีการให้บริการสัญญาณเครือข่ายอินเทอร์เน็ตเกิน 15 กิโลเมตร ซึ่งโครงการดังกล่าวมีวัตถุประสงค์ เพื่อเพิ่มโอกาสให้แก่กลุ่มผู้ด้อยโอกาสในพื้นที่ห่างไกล สามารถเข้าถึงบริการของภาครัฐ และมีโอกาสได้รับการพัฒนาทักษะความรู้โดยเฉพาะทักษะด้านดิจิทัล จึงเกิดความร่วมมือในครั้งนี้ขึ้น และจังหวัดน่านเป็นอีก 1 จังหวัดที่ได้รับมอบหมายให้ดำเนินการทั้งสิัน 19 รุ่น รวม 380 คน จากเป้าหมายทั้งหมดที่ต้องดำเนินการทั่วประเทศภายใน 2 ปีนี้ จำนวน 20,000 คน (โครงการเสร็จสิันในปี 2567)
"ความร่วมมือในครั้งนี้ จึงเป็นการทำงานร่วมกันเพื่อขับเคลื่อนการพัฒนาทักษะแก่แรงงานให้รู้เท่าทันเทคโนโลยีการสื่อสารในยุคดิจิทัล และสามารถใช้ประโยชน์จากเทคโนโลยีเหล่านี้ได้อย่างเหมาะสม เช่น การเพิ่มช่องทางการจำหน่ายสินค้าและบริการ ถึงแม้จะอยู่ในพื้นที่ห่างไกลก็สามารถจำหน่ายสินค้าและผลิตภัณฑ์ชุมชนได้ สร้างโอกาสในการประกอบอาชีพและมีรายได้ที่เพิ่มขึ้น" นายประทีปกล่าวทิ้งท้าย
นอกจากนี้ภายในงานยังมีการจัดกิจกรรมให้บริการซ่อมและเปลี่ยนถ่ายน้ำมันเครื่องรถจักยานยนต์ โดยมีประชาชนมารับบริการกว่า 100 คน การมอบทุนการศึกษาให้กับนักเรียนระดับมัธยมศึกษาตอนต้นอีก 14 คน ซึ่งได้รับการสนับสนุนทุนการศึกษาจากคณะผู้บริหารในสังกัดกระทรวงแรงงาน จังหวัดน่าน คณะครูและผู้นำในชุมชน
วันจันทร์ที่ 17 มกราคม 2565
รฟม. คืนผิวจราจรบนถนนศรีนครินทร์ ทั้งฝั่งขาเข้าและขาออก บริเวณคลองโคกวัด ถึง แยกสวนหลวง
ของโครงการรถไฟฟ้าสายสีเหลือง ช่วงลาดพร้าว - สำโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) ผู้รับจ้างก่อสร้างงานโยธา โครงการรถไฟฟ้าสายสีเหลือง ช่วงลาดพร้าว - สำโรง คืนผิวจราจรบนถนนศรีนครินทร์ ทั้งฝั่งขาเข้าและขาออก ตั้งแต่บริเวณคลองโคกวัด ถึงแยกสวนหลวง (ศรีนุช) ซึ่งเป็นบริเวณสายทางโครงการ ช่วงสถานีกลันตัน ถึง สถานีศรีนุช ระยะทางประมาณ 1.5 กิโลเมตร โดยสามารถสัญจรได้ 4 ช่องทาง
ทั้งนี้ โครงการ จะเร่งดำเนินการซ่อมแซมพื้นผิวถนน และบาทวิถี ในพื้นที่อื่น ๆ ตลอดทั้งแนวสายทางต่อไป ผู้ใช้เส้นทางสามารถสอบถามรายละเอียดการเบี่ยงจราจร ได้ที่หมายเลข 0 2610 4915 และ 09 8257 5555 ติดตามข้อมูลโครงการ ได้ที่เว็บไซต์ www.mrta-yellowline.com และไลน์ : @mrtyellowline
วันศุกร์ที่ 31 ธันวาคม 2564
ระวัง! 10 แก๊งร้าย อันตรายช่วงปีใหม่ หากพบแจ้ง 191 หรือ 1599 ได้ตลอด 24 ชม.
.....
สำนักงานตำรวจแห่งชาติแจ้งเตือนประชาชนระวัง 10 กลุ่มมิจฉาชีพที่อาจแฝงตัวเข้ามาหลอกลวงประชาชนที่มีการสัญจรเดินทาง ซื้อของขวัญ ทำบุญ หรือไปท่องเที่ยวตามสถานที่ต่าง ๆ ซึ่งทำให้เกิดความเสียหายทั้งชีวิตและทรัพย์สินในช่วงเทศกาลปีใหม่ได้ ดังนี้
.
1.แก๊งส่งของขวัญปีใหม่
2.แก๊งเรี่ยไรทำบุญ
3.แก๊งขายสินค้าราคาถูก
4.แก๊งชุบทองล้างทองรูปพรรณ
5.แก๊งสารพัดช่าง
6.แก๊งชวนเล่นการพนัน
7.แก๊งล้วงและกรีดกระเป๋า
8.แก๊งจัดงานเลี้ยง
9.แก๊งมอมยา
10.แก๊งใช้ธนบัตรปลอม และบัตรเครดิตปลอม
.
หากประชาชนได้รับความเดือดร้อนจากแก๊งมิจฉาชีพหรือพบเห็นการกระทำความผิด ขอให้รีบแจ้งสถานีตํารวจใกล้บ้าน หรือโทรสายด่วน 191 หรือ 1599 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 26 สิงหาคม 2564
กรมทางหลวงชนบท มุ่งพัฒนาประสิทธิภาพด้านความปลอดภัย เดินหน้าติดตั้งเสาหลักนำทางยางธรรมชาติ 6 สายทาง ในจังหวัดสุโขทัย
กรมทางหลวงชนบท กระทรวงคมนาคม โดยแขวงทางหลวงชนบทสุโขทัย ดำเนินการติดตั้งเสาหลักนำทางยางธรรมชาติ (Rubber Guide Post: RGP) เพื่ออำนวยความปลอดภัยในการใช้เส้นทางให้กับประชาชน รวมจำนวนทั้งสิ้น 814 ต้น ใน 6 สายทาง
กรมทางหลวงชนบท กระทรวงคมนาคม โดยแขวงทางหลวงชนบทสุโขทัย ดำเนินการติดตั้งเสาหลักนำทางยางธรรมชาติ (Rubber Guide Post: RGP) เพื่ออำนวยความปลอดภัยในการใช้เส้นทางให้กับประชาชน รวมจำนวนทั้งสิ้น 814 ต้น ใน 6 สายทาง ดังนี้
1. สายทางหลวงชนบท สท.3002 แยก ทล.101 (กม. ที่ 15+800) - นิคมสหกรณ์ศรีสำโรง อำเภอศรีสำโรง จังหวัดสุโขทัย
2. สายทางหลวงชนบท สท.4006 แยก ทล.1048 (กม. ที่ 4+500) - บ้านหนองป่าถ่อน อำเภอสวรรคโลก จังหวัดสุโขทัย
3. สายทางหลวงชนบท สท.4008 แยก ทล.1048 (กม. ที่ 27+300) - บ้านลำโชค อำเภอ ทุ่งเหลี่ยม และอำเภอศรีสัชนาลัย จังหวัดสุโขทัย
4. สายทางหลวงชนบท สท.4012 แยก ทล.1054 (กม.ที่ 13+700) บ้านคลองด่าน อำเภอ ศรีสำโรง และอำเภอเมือง จังหวัดสุโขทัย
5. สายทางหลวงชนบท สท.3017 แยก ทล.101 (กม.ที่ 430+050) - บ้านนาโพธิ์ อำเภอเมือง จังหวัดสุโขทัย
6. สายทางหลวงชนบท สท.4021 แยก ทล.1293 (กม.ที่ 7+100) - บ้านลำคลองยาง อำเภอคีรีมาศ จังหวัดสุโขทัย
ปัจจุบันแขวงทางหลวงชนบทสุโขทัยได้ดำเนินการติดตั้ง RGP ไปแล้วจำนวน 611 ต้น คาดว่าในส่วนที่เหลือจะดำเนินการแล้วเสร็จภายในเดือนกันยายน 2564 นอกจากนี้สายทางหลวงชนบท สท.4008 แยกทางหลวงแผ่นดินหมายเลข 1048 ที่ได้ติดตั้งแล้วเสร็จ ยังมีการทำสวนยางพาราทั้งสองข้างทางทำให้เกษตรกรได้ทราบถึงความคืบหน้าในการติดตั้ง RGP ที่ได้จากการนำยางพารามาใช้เป็นส่วนผสม รวมทั้งทราบถึงการเพิ่มมูลค่าทางการตลาดให้กับยางพาราที่ผลิตในประเทศโดยไม่ผ่านพ่อค้าคนกลาง ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท ในการนำยางพารามาใช้ในโครงการก่อสร้างเพื่อแก้ไขปัญหาราคายางพาราตกต่ำ และสนับสนุนการขยายตัวของภาคเศรษฐกิจให้สมบูรณ์ยิ่งขึ้น ตลอดจนสามารถเพิ่มความปลอดภัยในชีวิตและทรัพย์สินให้กับประชาชนผู้ใช้รถใช้ถนนต่อไป
วันจันทร์ที่ 17 มกราคม 2565
โฆษกรัฐบาลลั่น รัฐบาลพร้อมแจงศึกซักฟอก ดักคอขอให้ใช้ข้อเท็จจริงในการอภิปราย ไม่ใช่ใช้จินตนาการหรือเอาข่าวมาตัดแปะ เหน็บอย่าให้ประชาชนคิดว่ามี-ไม่มีฝ่ายค้านก็ไม่แตกต่างกัน
โฆษกรัฐบาลลั่น รัฐบาลพร้อมแจงศึกซักฟอก ดักคอขอให้ใช้ข้อเท็จจริงในการอภิปราย ไม่ใช่ใช้จินตนาการหรือเอาข่าวมาตัดแปะ เหน็บอย่าให้ประชาชนคิดว่ามี-ไม่มีฝ่ายค้านก็ไม่แตกต่างกัน ชี้วันอภิปรายเป็นเรื่องวิปรัฐบาล-ฝ่ายค้านต้องไปตกลงกันเอง
วันที่ 17 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง ส.ส.นครราชสีมา และเลขาธิการพรรคเพื่อไทย ระบุว่า คาดว่าน่าจะได้อภิปรายไม่ไว้วางใจรัฐบาลไม่เกินกลางเดือนกุมภาพันธ์ และไม่อยากให้รัฐบาลยื้อวันอภิปรายออกไปจนถึงใกล้วันปิดสมัยประชุมสภาฯ ในวันที่ 28 ก.พ.ว่า เป็นสิทธิที่ฝ่ายค้านสามารถดำเนินการได้ แต่ขอให้ใช้ข้อมูลและข้อเท็จจริงในการอภิปราย ไม่ใช่ใช้จินตนาการหรือข่าวจากสื่อมวลชนมาตัดแปะ เพราะแบบนั้นประชาชนจะไม่ได้ประโยชน์อะไรเลย นอกจากได้เห็นการอภิปรายแบบเลอะเทอะของฝ่ายค้าน เสียเวลานั่งฟังอยู่หลายวันโดยเปล่าประโยชน์ อย่างไรก็ตาม รัฐบาลจะใช้โอกาสนี้ในการอธิบายข้อเท็จจริงให้ประชาชนได้เข้าใจว่า การแก้ไขปัญหาเศรษฐกิจของรัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมนั้น ไม่ได้ล้มเหลวอย่างที่ฝ่ายค้านมักสร้างความสับสนให้กับประชาชน และการแก้ไขปัญหาการแพร่ระบาดของไวรัสโควิด-19 นั้น ก็สามารถบริหารจัดการได้ดีจนนานาชาติต่างให้การยอมรับมาแล้ว
"อยากให้การอภิปรายของฝ่ายค้านในครั้งนี้ มีการเสนอแนะแนวทางการแก้ไขปัญหาอย่างเป็นรูปธรรมให้กับรัฐบาลด้วย ซึ่งหากข้อเสนอไหนที่เกิดประโยชน์กับประชาชน รัฐบาลก็พร้อมที่จะนำไปปฏิบัติอยู่แล้ว ดีกว่าอภิปรายแบบป้ายสี สาดโคลนใส่กัน ซึ่งนอกจากจะไม่เกิดประโยชน์แล้ว ยังอาจจะทำให้ประชาชนที่รอฟังการอภิปรายรู้สึกว่า วันนี้สภาฯ มีหรือไม่มีฝ่ายค้านผลงานที่ออกมาก็ไม่ได้แตกต่างกัน อย่างไรก็ตาม สำหรับวันอภิปรายนั้น เป็นเรื่องที่วิปทั้ง 2 ฝ่ายจะต้องไปพูดคุยกัน แล้วจึงแจ้งวันมาให้รัฐบาล ซึ่งรัฐบาลพร้อมที่จะชี้แจงอยู่แล้ว ถ้าหากจะมีการยื้อ ก็น่าจะเป็นฝ่ายค้านที่อยากจะได้วันอภิปรายหลายวันโดยไม่คำนึงถึงเนื้อหาการอภิปรายมากกว่า ว่าเหมาะสมหรือไม่" นายธนกร กล่าว
............................
วันอังคารที่ 10 พฤษภาคม 2565
รฟท. จัดเดินขบวนพิเศษรถจักรไอน้ำนำเที่ยว 3 มิถุนายน 2565 เส้นทางกรุงเทพ - นครปฐม
โดยเริ่มเปิดจำหน่ายตั๋วโดยสารแล้วตั้งแต่บัดนี้เป็นต้นไป ที่สถานีรถไฟทุกแห่งทั่วประเทศ
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์การรถไฟแห่งประเทศไทย (รฟท.) กระทรวงคมนาคม เปิดเผยว่า เนื่องในวันที่ 3 มิถุนายน 2565 ตรงกับวันคล้ายวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี รฟท. ได้จัดเดินขบวนพิเศษรถจักรไอน้ำนำเที่ยว เส้นทางกรุงเทพ - นครปฐม พร้อมเปิดโอกาสให้ประชาชน นักท่องเที่ยว ได้ร่วมเป็นส่วนหนึ่งของการเดินทางเพื่อร่วมเฉลิมพระเกียรติและแสดงความจงรักภักดี สำนึกในพระมหากรุณาธิคุณของพระองค์ ที่ทรงสร้างประโยชน์สุขต่อประชาชนและประเทศชาติตลอดมา
สำหรับขบวนพิเศษรถจักรไอน้ำนำเที่ยวเส้นทางกรุงเทพ - นครปฐม - กรุงเทพ ขบวนที่ 907/908 เริ่มออกจากสถานีกรุงเทพ (หัวลำโพง) ตั้งแต่เวลา เวลา 08.10 น. ถึงสถานีนครปฐม เวลา 10.10 น. ซึ่งนักท่องเที่ยวสามารถเดินทางไหว้พระปฐมเจดีย์ แลนด์มาร์คของจังหวัดนครปฐม และท่องเที่ยวภายในจังหวัดนครปฐม ประมาณ 6 ชั่วโมง จากนั้นเที่ยวกลับออกจากสถานีนครปฐม เวลา 16.30 น. ถึงกรุงเทพ เวลา 18.30 น. โดยมีสถานีที่หยุดรับ - ส่งผู้โดยสาร ได้แก่ สถานีสามเสน บางซื่อ บางบำหรุ ศาลายา ซึ่งนักท่องเที่ยวสามารถขึ้นหรือลงตามสถานีดังกล่าว ขณะเดียวกันยังขอเชิญชวนประชาชนทั่วไป ที่อาศัยอยู่ใกล้เส้นทางรถไฟสายกรุงเทพ - นครปฐม สามารถร่วมบันทึกความทรงจำในเส้นทางที่ขบวนรถวิ่งผ่านได้เช่นกัน
นายเอกรัช กล่าวต่อว่า การจัดเดินขบวนพิเศษรถจักรไอน้ำนำเที่ยว เส้นทางกรุงเทพ - นครปฐม ถือเป็น 1 ใน 6 โอกาสพิเศษ ที่ รฟท. นำหัวรถจักรไอน้ำ รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จำกัด ซึ่งปัจจุบันได้เก็บรักษาและซ่อมบำรุงอยู่ที่โรงรถจักรธนบุรีมาเปิดให้บริการแก่ประชาชน จึงขอเชิญชวนร่วมเดินทางย้อนวันวาน โดยสามารถจองตั๋วล่วงหน้าได้แล้วตั้งแต่บัดนี้ที่สถานีรถไฟทุกแห่ง หรือผ่านระบบ D-Ticket อัตราค่าโดยสารไป - กลับ (รถนั่งชั้น 3) 299 บาทต่อคน พร้อมบริการอาหารว่างและเครื่องดื่มบนรถไฟทั้งเที่ยวไป - กลับ
ทั้งนี้ ผู้ร่วมเดินทางต้องเป็นผู้ได้รับการฉีดวัคซีนครบ 2 เข็ม และสามารถแสดงหลักฐานผ่าน Digital Health Pass บน หมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมง ต่อเจ้าหน้าที่ ณ จุดคัดกรอง ในวันเดินทาง สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ โทร. 1690 ตลอด 24 ชั่วโมงหรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
วันศุกร์ที่ 19 พฤศจิกายน 2564
ความคืบหน้าการใช้จ่ายมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19
จากที่กระทรวงการคลังได้เพิ่มวงเงินสนับสนุนมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 จำนวน 4 โครงการ โดยข้อมูล ณ วันที่ 18 พ.ย.2564 มีผู้ใช้สิทธิสะสมทั้ง 4 โครงการ รวม 41.15 ล้านราย ยอดใช้จ่ายสะสมทั้งหมด 183,865.5 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากที่กระทรวงการคลังได้เพิ่มวงเงินสนับสนุนมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 จำนวน 4 โครงการ ประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ โครงการคนละครึ่ง ระยะที่ 3 และโครงการยิ่งใช้ยิ่งได้ โดยข้อมูล ณ วันที่ 18 พฤศจิกายน 2564 มีผู้ใช้สิทธิสะสมทั้ง 4 โครงการ รวม 41.15 ล้านราย ยอดใช้จ่ายสะสมทั้งหมด 183,865.5 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 มีผู้ใช้สิทธิสะสมจำนวน 13.55 ล้านราย มียอดการใช้จ่ายสะสมรวม 16,981.1 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษมีผู้ใช้สิทธิสะสม จำนวน 1.42 ล้านราย มียอดการใช้จ่ายสะสมรวม 1,422.6 ล้านบาท
3. โครงการคนละครึ่ง ระยะที่ 3 มีผู้ใช้สิทธิสะสมจำนวน 26.09 ล้านราย จากผู้ได้รับสิทธิ 27.98 ล้านราย โดยมียอดการใช้จ่ายสะสมรวม 161,946.1 ล้านบาท แบ่งเป็นเงินที่ประชาชนจ่ายสะสม 82,273.6 ล้านบาท และรัฐร่วมจ่ายสะสม 79,672.5 ล้านบาท โดยมีมูลค่าสิทธิที่อยู่ระหว่างการใช้จ่ายกว่า 46,000 ล้านบาท
4. โครงการยิ่งใช้ยิ่งได้ มีผู้ใช้สิทธิสะสมจำนวน 90,086 ราย จากผู้ได้รับสิทธิกว่า 4.89 แสนราย โดยเป็นยอดการใช้จ่ายส่วนประชาชนสะสม 3,336 ล้านบาท และยอดใช้จ่ายส่วน e-Voucher สะสม 179.7 ล้านบาทโดยมีมูลค่าวงเงินสิทธิ e-Voucher ที่อยู่ระหว่างการใช้จ่ายกว่า 129 ล้านบาท
ในส่วนของการใช้จ่ายผ่านฟู้ดเดลิเวอรี่แพลตฟอร์มสำหรับโครงการคนละครึ่ง ระยะที่ 3 และโครงการยิ่งใช้ยิ่งได้ ล่าสุด ณ วันที่ 19 พฤศจิกายน 2564 เวลา 8.00 น. โครงการคนละครึ่ง ระยะที่ 3 มีการใช้จ่ายสะสมประมาณ 1,994.3 ล้านบาท แบ่งเป็นเงินที่ประชาชนใช้จ่าย 1,028.9 ล้านบาท และรัฐร่วมจ่าย 965.4 ล้านบาท สำหรับโครงการยิ่งใช้ยิ่งได้มีการใช้จ่ายสะสมประมาณ 1.51 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุด ขณะนี้มีจำนวนกว่า 75,000 ราย
ประชาชนสามารถใช้จ่ายในโครงการต่างๆ ได้จนถึงวันที่ 31 ธันวาคม 2564 ทั้งนี้ สำหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิคงเหลือกว่า 5 แสนสิทธิ โดยประชาชนสามารถใช้จ่ายเพื่อรับ e-Voucher ได้ถึง 30 พฤศจิกายน 2564 และใช้จ่ายในส่วน e-Voucher ได้ถึง 31 ธันวาคม 2564
สำนักงานเศรษฐกิจการคลัง  halfhalf@fpo.go.th , spend2get@fpo.go.th
ธนาคารกรุงไทย จำกัด (มหาชน)  โทร. 02-111-1122 (ตลอด 24 ชั่วโมง)
วันจันทร์ที่ 24 มกราคม 2565
ปลัดฯ กอบชัย เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18 ของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18
ปลัดฯ กอบชัย เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18 ของกระทรวงอุตสาหกรรม
วันนี้ (24 มกราคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18 ซึ่งจัดขึ้นระหว่างวันที่ 24 มกราคม – 2 กุมภาพันธ์ 2565 มีผู้เข้าอบรมทั้งสิ้น จำนวน 45 คน การจัดอบรมสัมมนาดังกล่าว มีวัตถุประสงค์หลักเพื่อให้ข้าราชการรับทราบระเบียบแบบแผนของทางราชการให้มีการเสริมสร้างสมรรถนะ ทักษะที่จำเป็นสำหรับการปฏิบัติราชการและการเป็นข้าราชการที่ดี ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม และผ่านโปรแกรม ZOOM
วันเสาร์ที่ 19 มีนาคม 2565
ดีอีเอส สรุปสถานการณ์ข่าวปลอมสัปดาห์นี้คนสนใจประเด็นศก.-สุขภาพ
ดีอีเอส สรุปสถานการณ์ข่าวปลอมสัปดาห์นี้คนสนใจประเด็นศก.-สุขภาพ
ดีอีเอสสรุปผลการมอนิเตอร์สถานการณ์รอบสัปดาห์ของศูนย์ต่อต้านข่าวปลอมพบ10อันดับข่าวที่ได้รับความสนใจมากสุดเกาะกลุ่มประเด็นเศรษฐกิจปากท้องและสุขภาพ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์และรับแจ้งข่าวปลอมประจำสัปดาห์ระหว่างวันที่11-17มี.ค. 65โดยศูนย์ต่อต้านข่าวปลอม คัดกรองแล้วพบว่ามีข้อความที่ต้องดำเนินการตรวจสอบ(Verify)จำนวน230ข้อความรวมเรื่องที่ต้องดำเนินการตรวจสอบ113เรื่องโดยเป็นสัดส่วนในกลุ่มนโยบายรัฐบาล/ข่าวสารทางราชการถึง71เรื่องซึ่งบางข่าวมีประเด็นคาบเกี่ยวกับเศรษฐกิจปากท้องของประชาชนทำให้ได้รับความสนใจค่อนข้างมาก
โดยจากข้อมูลเชิงลึก(Insight)พบว่าข่าวที่มีคนสนใจสูงสุด10อันดับแรกในรอบสัปดาห์จำกัดวงอยู่ที่ประเด็นเศรษฐกิจปากท้องและข่าวกลุ่มสุขภาพในสัดส่วนใกล้เคียงกัน ได้แก่อันดับ1น้ำมันมะพร้าวผสมไข่แดงลูกหมากสดสารส้มสตุช่วยรักษาแผลเบาหวานให้หายสนิทอันดับ2งดใช้ตู้ATMกรุงไทยทุกตู้ที่ไม่มีไฟกะพริบตรงที่เสียบบัตรอันดับ3ธ.ออมสินส่งSMSให้ประชาชนที่ได้รับข้อความสามารถยื่นขอสินเชื่อGSBดอกเบี้ยต่ำเป็นสิทธิ์พิเศษอันดับ4ธ.ออมสินปล่อยสินเชื่อตามนโยบายรัฐให้กู้ยืม100,000บาทดอกเบี้ย0.75%ผ่อนนาน5ปี
อันดับ5กรมราชทัณฑ์ปล่อยนักโทษ38,000คนเนื่องในวโรกาสสำคัญต่างๆอันดับ6เล่นมือถือนานๆทำให้หน้าเบี้ยวผิดรูปอันดับ7ธ.กรุงไทยปล่อยสินเชื่อประชาชนสุขใจวงเงินสูงสุด200,000บาทอนุมัติภายใน30นาทีอันดับ8ผลิตภัณฑ์D-POTดีท็อกซ์ปอดต้านไวรัสและแบคทีเรียอันดับ9น้ำต้มปูแสมช่วยรักษาโรคลมบ้าหมูและอันดับ10ริดสีดวงเป็นสัญญาณเตือนของมะเร็งลำไส้ใหญ่
“ประชาชนต้องรู้เท่าทันข่าวปลอมและมีความรอบคอบในการบริโภคข้อมูลข่าวสารที่ถูกส่งต่อกันมาทางโซเชียลเพราะผู้ไม่หวังดีจะใช้ประโยชน์จากสถานการณ์ความสนใจของประชาชนหมู่มากสร้างข่าวปลอมหรือบิดเบือนข้อมูลข่าวสารล่อลวงให้คนหลงเชื่อดังนั้นเมื่อได้รับข่าวสารข้อมูลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
วันเสาร์ที่ 20 พฤศจิกายน 2564
โฆษกรัฐบาลปลื้ม โครงการประกันรายได้เกษตรกร ช่วยเกษตรกร ได้รับประโยชน์แล้วกว่า 8 ล้านครัวเรือน
โฆษกรัฐบาลปลื้ม โครงการประกันรายได้เกษตรกร ช่วยเกษตรกร ได้รับประโยชน์แล้วกว่า 8 ล้านครัวเรือนตามข้อสั่งการ”นายก”ล่าสุด ก. พาณิชย์ ได้ประกาศราคาอ้างอิงข้าวโพดเลี้ยงสัตว์ 9.45 บาท/กิโล  ทำให้เกษตรกรข้าวโพดเลี้ยงสัตว์กว่า 4.5 แสนครัวเรือน ขายผลผลิตราคาสูงได้
วันนี้(20พ.ย.64)นายธนกรวังบุญคงชนะโฆษกประจำสำนักนายกรัฐมนตรีกล่าวถึงการดำเนินงานของรัฐบาลที่ผ่านมาว่าได้มีมาตรการประกันราคาสินค้าเกษตร5ชนิดทั้งข้าวปาล์มมันสำปะหลังยางพาราข้าวโพดเลี้ยงสัตว์โดยในรอบ3ปี(พ.ศ.2562 – 2564)ที่วาระการขออนุมัติผ่านคณะรัฐมนตรี(ครม.)เห็นชอบงบประมาณอุดหนุน"ประกันรายได้"จ่ายส่วนต่างราคาสินค้าเกษตร5ชนิดรวมยอด276,193ล้านบาทดังนี้ข้าว190,311ล้านบาทยางพารา37,821ล้านบาทปาล์ม22,186ล้านบาทมันสำปะหลัง20,372ล้านบาทและข้าวโพดเลี้ยงสัตว์5,503ล้านบาท ทั้งนี้โครงการประกันรายได้เกษตรกรเป็นการสร้างหลักประกันรายได้พื้นฐานและดูแลทุกกลุ่มประกันรายได้ข้าว ยาง พาราปาล์ม น้ำมันมันสำปะหลังและข้าวโพดให้มีพลังก้าวต่อด้วยศักยภาพของตนเองมีเกษตรกรที่ได้รับประโยชน์แล้วกว่า8ล้านครัวเรือน
นายธนกรกล่าวว่าล่าสุดเมื่อวันที่17พฤศจิกายนที่ผ่านมาคณะอนุกรรมการกำกับดูแลและกำหนดเกณฑ์กลางอ้างอิงโครงการ"ประกันรายได้เกษตรกร"ผู้ปลูกข้าวโพดเลี้ยงสัตว์ได้มีมติในคราวประชุมครั้งที่12/2564เห็นชอบการกำหนดราคาเกณฑ์กลางอ้างอิงตามโครงการประกันรายได้เกษตรกรผู้ปลูกข้าวโพดเลี้ยงสัตว์ปี2564/65 (งวดที่1)ดังนี้
ข้อ1ราคาเกณฑ์กลางอ้างอิงประจำวันที่20พฤศจิกายน2564เพื่อใช้ในการชดเชยส่วนต่างตามโครงการ"ประกันรายได้เกษตรกร"ผู้ปลูกข้าวโพดเลี้ยงสัตว์ปี2564/65 (งวดที่1)สำหรับเกษตรกรที่ขึ้นทะเบียนเกษตรกรผู้ปลูกข้าวโพดเลี้ยงสัตว์กับกรมส่งเสริมการเกษตรโดยมีวันเพาะปลูกตั้งแต่วันที่1มิถุนายน2564และระบุวันที่คาดว่าจะเก็บเกี่ยวตั้งแต่วันที่20พฤศจิกายน2564เป็นต้นไปสำหรับข้าวโพดเลี้ยงสัตว์เมล็ดความชื้นไม่เกิน14.5%กิโลกรัมละ9.45บาทข้อ2การชดเชยส่วนต่างเมื่อคำนวณส่วนต่างจากราคาเป้าหมายกับราคาเกณฑ์กลางอ้างอิงตามข้อ1แล้วราคาเกณฑ์กลางอ้างอิงในครั้งนี้สูงกว่าราคาเป้าหมาย(กิโลกรัมละ8.50บาท)จึงไม่มีการจ่ายชดเชยส่วนต่างให้แก่เกษตรกรทำให้งวดแรกของปีที่3เกษตรกรข้าวโพดเลี้ยงสัตว์กว่า4.5แสนครัวเรือนขายผลผลิตได้ราคาสูงในการเริ่มต้นผลผลิตปีนี้
“หลักการของการประกันรายได้ขั้นต่ำเพื่อให้เกษตรมีความมั่นคงของรายได้ แทนการแทรกแซงระดับราคาสินค้าเกษตรลดภาระงบประมาณในการรับซื้อผลผลิตและจัดเก็บบริหารสต็อกสินค้าขณะเดียวกันนายกรัฐมนตรียังมีนโยบายโครงการเกษตรแปลงใหญ่การบริหารกองทุนเพื่อการเกษตรและเงินเชื่อภาครัฐรวมทั้งส่งเสริมการนำเทคโนโลยีมาใช้ในกระบวนการการผลิตแปรรูปจำหน่ายผลิตภัณฑ์สร้างมูลค่าสินค้าการเกษตรให้มากพร้อมๆไปกับการเร่งแก้ปัญหาหนี้สินเกษตรกรด้วย ซึ่งแนวทางการทำงานของนายกรัฐมนตรีคือเร่งแก้ไขปัญหาเดิมศึกษาปัญหาปัจจุบันและวางแผนอนาคต เพื่อสร้างเข้มแข็งให้กับพี่น้องเกษตรกรไทย”นายธนกรกล่าว
———————-
วันพุธที่ 19 มกราคม 2565
โฆษกรัฐบาลเผย นายกฯ ชื่นชม “พื้นที่แหล่งอนุรักษ์ทะเลอันดามัน” ได้รับบรรจุบัญชีรายชื่อเบื้องต้น ขึ้นทะเบียนมรดกโลก ย้ำทุกการดำเนินงานให้คำนึงถึงทรัพยากรธรรมชาติ
โฆษกรัฐบาลเผย นายกฯ ชื่นชม “พื้นที่แหล่งอนุรักษ์ทะเลอันดามัน” ได้รับบรรจุบัญชีรายชื่อเบื้องต้น ขึ้นทะเบียนมรดกโลก ย้ำทุกการดำเนินงานให้คำนึงถึงทรัพยากรธรรมชาติ และประโยชน์ของประชาชนเป็นหลัก
วันที่ 19 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ภายหลังคณะรัฐมนตรีเห็นชอบ นำเสนอแหล่งมรดกทางธรรมชาติพื้นที่แหล่งอนุรักษ์ทะเลอันดามัน เพื่อเสนอขึ้นทะเบียนเป็นแหล่งมรดกโลกเข้าสู่บัญชีรายชื่อเบื้องต้น (Tentative List) ของศูนย์มรดกโลก ต่อศูนย์มรดกโลก ณ กรุงปารีส ประเทศฝรั่งเศส นั้น เป็นที่น่ายินดีว่า เว็บไซต์ของ ศูนย์มรดกโลก องค์การยูเนสโก ได้บรรจุ “พื้นที่แหล่งอนุรักษ์ทะเลอันดามัน” ในบัญชีรายชื่อเบื้องต้น (Tentative List) เพื่อเสนอขอขึ้นทะเบียนเป็นแหล่งมรดกโลกทางธรรมชาติเป็นที่เรียบร้อยแล้ว โดยภายหลังทราบข่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวยินดีและชื่นชมหน่วยงานที่เกี่ยวข้องทุกฝ่ายที่ได้เดินหน้าผลักดันจนประสบความสำเร็จไปขั้นหนึ่ง พร้อมย้ำว่า ขอให้ทุกหน่วยงานคำนึงถึงทรัพยากรธรรมชาติ และประโยชน์ของประชาชนในพื้นที่ และประเทศเป็นหลัก เพราะการขึ้นทะเบียนเป็นแหล่งมรดกโลกทางธรรมชาติจะนำมาซึ่งความภาคภูมิใจให้คนไทย รวมทั้งเป็นการอนุรักษ์ธรรมชาติอย่างยั่งยืนอีกทางหนึ่งด้วย
นายธนกร กล่าวว่า สำหรับพื้นที่แหล่งอนุรักษ์ทะเลอันดามัน ที่นำเสนอขึ้นทะเบียนเป็นมรดกโลก เป็นพื้นที่อุทยานแห่งชาติทางทะเลตลอดชายฝั่งทะเลอันดามันที่อยู่ตอนบนของคาบสมุทรไทย ในเขต จ.ระนอง พังงา และภูเก็ต รวมทั้งสิ้น 6 อุทยานแห่งชาติ ได้แก่ อุทยานแห่งชาติหมู่เกาะระนอง อุทยานแห่งชาติแหลมสน อุทยานแห่งชาติหมู่เกาะสุรินทร์ อุทยานแห่งชาติหมู่เกาะสิมิลัน อุทยานแห่งชาติเขาลำปี-หาดท้ายเหมือง อุทยานแห่งชาติสิรินาถ รวมไปถึงพื้นที่ป่าชายเลนจังหวัดระนอง และพื้นที่สงวนชีวมณฑลระนอง ซึ่งเป็นองค์ประกอบของนิเวศทางทะเลและชายฝั่งที่สำคัญทางฝั่งทะเลอันดามันของประเทศไทย 3 นิเวศภูมิภาค (Ecoregion) ที่สำคัญ คือ นิเวศภูมิภาคป่าชายเลนและกลุ่มเกาะชายฝั่งนิเวศภูมิภาคหมู่เกาะทะเลลึก และนิเวศภูมิภาคชายหาดและป่าสันทรายชายฝั่งทั้งนี้เว็บไซต์ UNESCO ระบุว่า โดยรวมแล้ว “พื้นที่แหล่งอนุรักษ์ทะเลอันดามัน” ของประเทศไทยก่อให้เกิดสิ่งมหัศจรรย์ทางธรรมชาติที่น่าประทับใจที่สุดแห่งหนึ่งของโลก แต่ละพื้นที่เป็นตัวอย่างที่ไม่มีใครเทียบได้ของความงามตามธรรมชาติ และเมื่อรวมกันเป็นหนึ่งเดียวแล้วยังสร้างห้องเรียนประวัติศาสตร์ทางธรรมชาติ เป็นหนังสืออ้างอิงที่มีเอกลักษณ์เฉพาะตัวที่รวมอยู่ในประเทศเดียว “พื้นที่แหล่งอนุรักษ์ทะเลอันดามัน” เป็นการผสมผสานกันอย่างลงตัวของภูมิประเทศ และตำแหน่งทางภูมิศาสตร์ที่สร้างความซับซ้อนและความหลากหลายของภูมิประเทศที่ไม่มีใครเทียบได้
“นายกฯ ยังได้ย้ำว่า เมื่อได้เป็นมรดกโลกแล้ว จะยังต้องมีการบูรณาการการทำงานของทุกหน่วยงานที่เกี่ยวข้องเพื่อร่วมกันดูแล รักษาพื้นที่ ตามมาตรฐาน รวมทั้งตรวจสอบพื้นที่อย่างสม่ำเสมอ เพื่อไม่ให้ส่งผลกระทบต่อสถานที่แหล่งอนุรักษ์ ซึ่งเชื่อมั่นว่าจะเป็นสถานที่ท่องเที่ยวสำคัญของไทยและของโลก ซึ่งจะส่งผลดีต่อเศรษฐกิจในพื้นที่ สร้างอาชีพให้ประชาชนต่อไป” นายธนกรกล่าว
วันจันทร์ที่ 29 พฤศจิกายน 2564
รัฐมนตรีว่าการกระทรวงยุติธรรม เข้าเยี่ยมคารวะอัยการสูงสุด
รัฐมนตรีว่าการกระทรวงยุติธรรม เข้าเยี่ยมคารวะอัยการสูงสุด
ในวันจันทร์ที่ ๒๙ พฤศจิกายน ๒๕๖๔ เวลา ๑๓.๐๐ น.ณ ห้องรับรองสำนักงานอัยการสูงสุด ชั้น ๙อาคารราชบุรีดิเรกฤทธิ์ ศูนย์ราชการเฉลิมพระเกียรติฯนายสมศักดิ์ เทพสุทิน รัฐมนตรีว่าการกระทรวงยุติธรรมพร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายมานะ ศิริพิทยาวัฒน์ รองเลขาธิการ ป.ป.ส. เข้าเยี่ยมคารวะ นายสิงห์ชัย ทนินซ้อน อัยการสูงสุด ในโอกาสเข้ารับตำแหน่งใหม่ และหารือข้อราชการ​ร่วมกัน พร้อมทั้งประสานความร่วมมือด้านกระบวนการยุติธรรม ระหว่าง ๒ หน่วยงาน
วันพุธที่ 14 กรกฎาคม 2564
กรมการขนส่งทางราง กระทรวงคมนาคม เปิดตัวสถาบันวิจัยและพัฒนาเทคโนโลยีระบบราง (สกร.)
ศูนย์รวมงานวิจัย นวัตกรรม และความรู้ด้านระบบรางสู่การปฏิบัติ
เมื่อวันที่ 13 ก.ค. 2564 ราชกิจจานุเบกษาเผยแพร่ พระราชกฤษฎีกาจัดตั้งสถาบันวิจัยและพัฒนาเทคโนโลยีระบบราง (องค์การมหาชน) พ.ศ. 2564 พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป หรือ มีผลบังคับใช้ตั้งแต่วันที่ 13 ก.ค. 2564 เป็นต้นไป สำหรับเหตุผลในการประกาศพระราชกฤษฎีกาฉบับนี้สืบเนื่องจากการที่ประเทศไทยจำเป็นต้องพัฒนาและลงทุนในโครงสร้างพื้นฐานด้านการขนส่งทางรางอย่างต่อเนื่อง แต่ยังคงต้องพึ่งพาองค์ความรู้ต่าง ๆ เกี่ยวกับเทคโนโลยีระบบรางจากต่างประเทศเป็นหลัก ดังนั้น เพื่อให้สามารถพัฒนาระบบรางได้อย่างยั่งยืนและลดการพึ่งพาต่างประเทศ จึงควรจัดตั้งหน่วยงานในประเทศที่มีหน้าที่ศึกษา วิจัย เปรียบเทียบเทคโนโลยีระบบราง และประเมินความต้องการด้านเทคโนโลยีระบบราง เพื่อใช้ในการวางยุทธศาสตร์ของประเทศ พร้อมทั้งบริหารจัดการงานวิจัย การพัฒนาเทคโนโลยีและบุคลากรที่เกี่ยวข้องกับระบบรางและการขนส่งทางราง ตลอดจนการรับ แลกเปลี่ยน และถ่ายทอดเทคโนโลยีดังกล่าว เพื่อนำไปใช้ประโยชน์และส่งเสริมอุตสาหกรรมในระบบการขนส่งทางราง รวมถึงการบูรณาการความร่วมมือและประสานงานระหว่างหน่วยงานที่เกี่ยวข้องกับเทคโนโลยีระบบราง จึงจำเป็นต้องตราพระราชกฤษฎีกานี้ขึ้นมา
สถาบันวิจัยและพัฒนาเทคโนโลยีระบบราง (สกร.) จัดตั้งขึ้นโดยมีวัตถุประสงค์สำคัญเพื่อจัดทำยุทธศาสตร์ด้านเทคโนโลยีระบบรางของประเทศ วิจัยและพัฒนาเทคโนโลยีระบบราง สร้างความร่วมมือกับองค์กรทั้งในและต่างประเทศในการพัฒนาเทคโนโลยีระบบราง รวมทั้งพัฒนาบุคลากรด้านระบบราง และจัดทำฐานข้อมูลด้านเทคโนโลยีระบบราง เพื่อนำไปสู่การปฏิบัติและการสนับสนุนอุตสาหกรรมระบบรางของประเทศอย่างแท้จริง โดยมีเป้าหมายเร่งด่วน คือ การวิจัยชิ้นส่วนในระบบรางเพื่อให้สามารถผลิตรถไฟในประเทศ (Local Content) ได้ตามนโยบาย Thai First การวิจัยเพื่อสร้างรถไฟ EV ต้นแบบครั้งแรกในประเทศไทย พร้อมกับการรับการถ่ายทอดเทคโนโลยีจากโครงการรถไฟความเร็วสูงไทย-จีน และโครงการรถไฟความเร็วสูงเชื่อมสามสนามบิน และโครงการอื่นๆ ในอนาคต ในส่วนของเรื่องทุนและทรัพย์สินในการดำเนินการจะมีเงินประเดิม เงินอุดหนุนทั้งจากภาครัฐและเอกชน ค่าธรรมเนียมและค่าตอบแทนจากการให้บริการของสถาบันวิจัยฯ และดอกผลรายได้จากทรัพย์สิน โดยสถาบันวิจัยฯ จะมีแนวทางในการจัดองค์การในแบบศูนย์ความเป็นเลิศในแต่ละด้าน เช่น ศูนย์ความเป็นเลิศด้านรถไฟความเร็วสูง ศูนย์ความเป็นเลิศด้านรถไฟขนส่งสินค้า ศูนย์ความเป็นเลิศด้านรถไฟฟ้าในเมือง ศูนย์ความเป็นเลิศด้านการพัฒนาบุคลากรระบบราง และศูนย์ความเป็นเลิศด้านข้อมูลระบบราง เป็นต้น ซึ่งแต่ละศูนย์จะเน้นการร่วมมือกับภาคอุตสาหกรรม ภาคการศึกษา และหน่วยงานผู้ใช้เทคโนยี เพื่อผลักดันให้เกิดการพัฒนานวัตกรรมระบบรางให้บรรลุผลเป็นรูปธรรมต่อไป
โดยภายหลังการประกาศพระราชกฤษฎีกาจัดตั้งสถาบันวิจัยและพัฒนาเทคโนโลยีระบบราง (องค์การมหาชน) พ.ศ. 2564 แล้ว คณะกรรมการสถาบันวิจัยและพัฒนาเทคโนโลยีระบบรางตามบทเฉพาะกาล อันประกอบด้วย ปลัดกระทรวงคมนาคม เลขาธิการคณะกรรมการพัฒนาระบบราชการ เลขาธิการสภาพัฒนาการเศรษฐกิจและสังคมแห่งชาติ ผู้อำนวยการสำนักงบประมาณ ผู้ว่าการการรถไฟฟ้าขนส่งมวลชนแห่งประเทศไทย ผู้ว่าการรถไฟแห่งประเทศไทย และผู้แทนกระทรวงการอุดมศึกษา วิทยาศาสตร์ วิจัยและนวัตกรรม และอธิบดีกรมการขนส่งทางรางจะร่วมกันประชุมหารือในวาระแรกเริ่มเกี่ยวกับการแต่งตั้งผู้อำนวยการสถาบันวิจัยและพัฒนาเทคโนโลยีระบบราง รวมทั้งการจัดสรรงบประมาณให้แก่สถาบันฯ และการสรรหาเจ้าหน้าที่มาปฏิบัติงานยังสถาบันฯ ต่อไป
วันศุกร์ที่ 19 พฤศจิกายน 2564
บีโอไอ หนุนใช้เทคโนโลยีลดปัญหาสินค้าถูกปลอมแปลง
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) เป็นประธานเปิดงานสัมมนา Thailand Anti-Counterfeiting Forum 2021
ภายใต้หัวข้อ “สร้างโอกาส พัฒนา ต่อยอดศักยภาพอุตสาหกรรมไทยกับการใช้เทคโนโลยี: ไร้การปลอมแปลง สร้างมูลค่าแบรนด์ และความผูกพันกับลูกค้า”จัดโดยกองพัฒนาผู้ประกอบการไทย ร่วมกับ สถาบันพัฒนาผู้ประกอบการการค้ายุคใหม่ กรมส่งเสริมการค้าระหว่างประเทศ กรมทรัพย์สินทางปัญญา กระทรวงพาณิชย์ สำนักงานส่งเสริมเศรษฐกิจสร้างสรรค์ (องค์การมหาชน) และบริษัท ซิลิคอน คราฟท์ เทคโนโลยี จำกัด (มหาชน) เพื่อส่งเสริมและสนับสนุนแนวทางการแก้ปัญหาและป้องกันสินค้าไทยจากการปลอมแปลง ลอกเลียนแบบและสวมสิทธิ์ รวมทั้งยังช่วยต่อยอดทางการตลาดเพื่อเพิ่มยอดขายและมูลค่าให้กับสินค้าไทย
วันพุธที่ 1 ธันวาคม 2564
เร่งโอนเงินประกันรายได้ชาวนาเพิ่มเติมกว่า 7.6 หมื่นล้าน 9 ธ.ค. นี้ ช่วยเหลือพี่น้องเกษตรกรต่อเนื่อง
.....
นายธนกร วังบุญคงชนะ โฆษกรัฐบาล เผยความคืบหน้าการดำเนินการของธนาคารเพื่อการเกษตรและสหกรณ์การเกษตร (ธ.ก.ส.) หลังจากที่ ครม. ได้อนุมัติวงเงินโครงการประกันรายได้เกษตรกรผู้ปลูกข้าว ปี 2564/65 เพิ่มเติม จำนวน 76,080.95 ล้านบาท โดยขณะนี้อยู่ระหว่างการพิจารณาตรวจสอบข้อมูลเกษตรกรที่ได้รับสิทธิ์ และจะโอนเงินเข้าบัญชีในช่วงวันที่ 9 - 14 ธ.ค. 64
.
เพื่อช่วยเหลือพี่น้องเกษตรกรในช่วงที่ราคาพืชผลตกต่ำให้มีรายได้ที่เหมาะสม สามารถเลี้ยงชีพตนเองและครอบครัวได้ และคาดว่าหลังจากนี้ราคาข้าวจะมีแนวโน้มปรับตัวดีขึ้น ซึ่งเป็นผลดีต่อเกษตรกรที่จะขายข้าวได้ในราคาสูงขึ้น และลดภาระงบประมาณของรัฐในอนาคตอีกด้วย
#ไทยคู่ฟ้า#ร่วมต้านโควิด19
-------------------
วันศุกร์ที่ 19 สิงหาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 11 - 18 สิงหาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 11 - 18 สิงหาคม 2565 พบการกระทำผิด จำนวน 626 คดี คิดเป็นเงินค่าปรับ 11.99 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 11 - 18 สิงหาคม 2565) พบว่ามีการกระทำผิด จำนวน 626 คดี คิดเป็นเงินค่าปรับ 11.99 ล้านบาท โดยแยกเป็น สุรา จำนวน 358 คดี ค่าปรับ 3.08 ล้านบาท ยาสูบ จำนวน 189 คดี ค่าปรับ 6.43 ล้านบาท ไพ่ จำนวน 7 คดี ค่าปรับ 0.05 ล้านบาท น้ำมันและผลิตภัณฑ์น้ำมัน จำนวน 27 คดี ค่าปรับ 0.30 ล้านบาท น้ำหอม จำนวน 1 คดี ค่าปรับ 0.00 ล้านบาท รถจักรยานยนต์ จำนวน 33 คดี ค่าปรับ 0.99 ล้านบาท และสินค้าอื่น ๆ จำนวน 11 คดี ค่าปรับ 1.14 ล้านบาท โดยมีของกลางแยกเป็นสุรา จำนวน 3,436.335 ลิตร ยาสูบ จำนวน 23,637 ซอง ไพ่ จำนวน 221 สำรับ น้ำมันและผลิตภัณฑ์น้ำมัน จำนวน 22,220.000 ลิตร น้ำหอม จำนวน 420 ขวด รถจักรยานยนต์ จำนวน 52 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 18 สิงหาคม 2565 พบว่ามีการกระทำผิด จำนวน 24,260 คดี คิดเป็นเงินค่าปรับ 441.03 ล้านบาท โดยแยกเป็น สุรา จำนวน 13,191 คดี ค่าปรับ 115.35 ล้านบาท ยาสูบ จำนวน 8,255 คดี ค่าปรับ 222.96 ล้านบาท ไพ่ จำนวน 357 คดี ค่าปรับ 3.52 ล้านบาท น้ำมันและผลิตภัณฑ์น้ำมัน จำนวน 767 คดี ค่าปรับ 27.77 ล้านบาท น้ำหอม จำนวน 103 คดี ค่าปรับ 9.76 ล้านบาท รถจักรยานยนต์ จำนวน 1,002 คดี ค่าปรับ จำนวน 24.19 ล้านบาท และสินค้าอื่น ๆ จำนวน 585 คดี ค่าปรับ 37.48 ล้านบาท โดยมีของกลางแยกเป็นน้ำสุรา จำนวน 197,548.579 ลิตร ยาสูบ จำนวน 3,278,771 ซอง ไพ่ จำนวน 21,161 สำรับ น้ำมันและผลิตภัณฑ์น้ำมัน จำนวน 994,139.000 ลิตร น้ำหอม จำนวน 289,647 ขวด รถจักรยานยนต์ จำนวน 1,292 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/851-2565-11-18-2565-36
วันพุธที่ 22 ธันวาคม 2564
​รมว.สุริยะ ร่วมหารือประเด็นการมีส่วนร่วมของประชาชน กับคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายณัฐชา บุญไชยอินสวัสดิ์ ประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน และคณะ เข้าพบ
รมว.สุริยะ ร่วมหารือประเด็นการมีส่วนร่วมของประชาชน กับคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
วันนี้ (21 ธ.ค. 64) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายณัฐชา บุญไชยอินสวัสดิ์ ประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน และคณะ เข้าพบเพื่อรับฟังและแลกเปลี่ยนข้อมูล ข้อเท็จจริง และความเห็นในประเด็นเกี่ยวกับนโยบาย โครงการ แผนงาน กิจกรรมการขับเคลื่อนด้านการมีส่วนร่วมของประชาชน และช่องทางการสื่อสารที่เปิดโอกาสให้ประชาชนเข้ามามีส่วนร่วม รวมถึงกระบวนการรับและพิจารณาเรื่องร้องต่างๆ ในหน่วยงานภายใต้การกำกับดูแลของกระทรวงอุตสาหกรรม โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม พร้อมด้วยผู้บริหารระดับสูงของกระทรวงอุตสาหกรรมเข้าร่วมด้วย ณ ห้อง อก.1 ชั้น 2 อาคารสำนักงานปลัดกระทรวงอุตสาหกรรม
ทั้งนี้ กระทรวงอุตสาหกรรม เปิดช่องทางให้ประชาชนและผู้ประกอบการ สามารถเข้ามามีส่วนร่วม ในกระบวนการตรวจสอบและแจ้งเรื่องร้องเรียนโรงงานต่างๆ ผ่านทุกช่องทางของกระทรวงอุตสาหกรรม อาทิ เว็บไซต์กระทรวงอุตสาหกรรม facebook หรือผ่านทางสำนักงานอุตสาหกรรมจังหวัดทั่วประเทศ
วันอาทิตย์ที่ 22 สิงหาคม 2564
เปิดระบบ On-site ฉีดวัคซีนโควิด-19 แก่ผู้อายุ 75 ปีขึ้นไป
วันเสาร์ที่ 3 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเปิดระบบฉีดวัคซีนป้องกันโควิด-19 แบบ On-site คือไม่ต้องลงทะเบียนล่วงหน้า ให้แก่ผู้สูงอายุ ที่มีอายุ 75 ปีขึ้นไป โดยบุตรหลาน ผู้ดูแล หรือคนใกล้ชิด สามารถพาผู้สูงอายุไปรับบริการฉีดวัคซีนได้ที่ ประตู 1 ศูนย์ฉีดวัคซีนกลาง สถานีกลางบางซื่อ ตั้งแต่วันนี้ - วันที่ 18 ก.ค.64 ระหว่างเวลา 9.30 – 18.00 น. ทุกวันไม่เว้นวันหยุดราชการ เพื่ออำนวยความสะดวกแก่ผู้สูงอายุที่ไม่สามารถลงทะเบียนผ่านระบบออนไลน์ได้ ให้เข้ารับการฉีดวัคซีนได้สะดวกรวดเร็วมากขึ้น เนื่องจากเป็นกลุ่มเสี่ยงที่หากติดโรคแล้วอาจมีอาการรุนแรง อย่างไรก็ตาม แม้ผู้สูงอายุจะได้รับวัคซีนครบ 2 เข็มแล้ว ก็ยังคงต้องระมัดระวัง เว้นระยะห่างทางสังคม สวมหน้ากากอนามัย และล้างมือบ่อยๆ
​
เพื่อความปลอดภัย “รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 18 มกราคม 2565
กรมคุ้มครองสิทธิฯ ทำงานเชิงรุกร่วมกับสำนักงานยุติธรรมจังหวัดทั่วประเทศ เร่งเบิกจ่ายเงินช่วยเหลือเยียวยาให้ได้ ๕๔% ในไตรมาส ๒ เพื่อให้ประชาชนพึงพอใจและเป็นไปตามเป้าหมายที่วางไว้
กรมคุ้มครองสิทธิฯ ทำงานเชิงรุกร่วมกับสำนักงานยุติธรรมจังหวัดทั่วประเทศ เร่งเบิกจ่ายเงินช่วยเหลือเยียวยาให้ได้ ๕๔% ในไตรมาส ๒ เพื่อให้ประชาชนพึงพอใจและเป็นไปตามเป้าหมายที่วางไว้
ในวันอังคารที่ ๑๘ มกราคม ๒๕๖๕ เวลา ๑๐.๐๐ น. นายวัลลภ นาคบัว รองปลัดกระทรวงยุติธรรม ได้มอบหมายให้นายเรืองศักดิ์ สุวารี อธิบดีกรมคุ้มครองสิทธิและเสรีภาพ เป็นประธานการประชุมติดตามเร่งรัดผลการดำเนินงานช่วยเหลือเยียวยาผู้เสียหายและจำเลยในคดีอาญา ครั้งที่ ๑/๒๕๖๕ โดยมีนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ พร้อมด้วย นางสาวจิฬาภรณ์ ตามชู กฤษณสุวรรณ ผู้อำนวยการสำนักงานช่วยเหลือทางการเงินแก่ผู้เสียหายและจำเลยในคดีอาญา ผู้บริหารกรมคุ้มครองสิทธิและเสรีภาพ และผู้แทนจากสำนักงานยุติธรรมจังหวัดทั้ง ๗๖ จังหวัดทั่วประเทศ เข้าร่วม ณ ห้องประชุม ๕-๐๑ กระทรวงยุติธรรม และผ่านระบบการประชุมทางไกล (Video Conference)
โดยที่ประชุมได้แจ้งข้อมูลให้แต่ละกลุ่มจังหวัด ทั้ง ขนาดเล็ก กลาง และใหญ่ ทราบเป้าหมายตลอดทั้งปี พ.ศ. ๒๕๖๕ และรายไตรมาส พร้อมทั้งรายงานผลเบิกจ่ายในไตรมาสที่ผ่านมา และที่จะต้องเร่งเบิกจ่ายในไตรมาสที่ 2 เพื่อให้ได้ตามเป้าหมายร้อยละ 54 และนำเสนอภารกิจอื่นเกี่ยวกับการคุ้มครองสิทธิและเสรีภาพ ที่จะเผยแพร่และขอความร่วมมือกับสำนักงานยุติธรรมจังหวัดทั่วประเทศ นอกจากนี้ยังได้ถอดบทเรียนจังหวัดที่ดำเนินการได้ตามเป้าหมาย เพื่อถ่ายทอดความรู้ พร้อมทั้งรับฟังปัญหาอุปสรรค และข้อเสนอแนะต่างๆ เพื่อช่วยกันหาทางแก้ไขและช่วยเหลือทางสำนักงานยุติธรรมให้ขับเคลื่อนไปด้วยความเรียบร้อย
วันอังคารที่ 23 สิงหาคม 2565
นายกฯ ย้ำวาระ 8 ปี อยู่ที่ดุลพินิจศาล ไม่อาจก้าวล่วงได้ ขอให้เชื่อมั่นหลักนิติธรรมของบ้านเมือง
นายกฯ ย้ำวาระ 8 ปี อยู่ที่ดุลพินิจศาล ไม่อาจก้าวล่วงได้ ขอให้เชื่อมั่นหลักนิติธรรมของบ้านเมือง
วันที่ 23 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยถึงกรณีที่จะมีการชุมนุมของกลุ่มต่าง ๆ ในช่วงนี้ เพื่อกดดันให้นายกรัฐมนตรีลาออกจากตำแหน่งว่า ด้วยสถานการณ์ในปัจจุบันที่ยังมีความเสี่ยงต่อการแพร่และติดเชื้อโควิด-19 การชุมนุมดังกล่าวจึงเสี่ยงที่จะขัดต่อกฎหมายห้ามการชุมนุม การทำกิจกรรม การมั่วสุม ที่ก่อให้การแพร่ระบาดของโรคโควิด-19 ตามประกาศก่อนหน้านี้ จึงขอให้ประชาชนหลีกเลี่ยงการรวมตัวดังกล่าว และขอให้ประชาชนหลีกเลี่ยงเส้นทางและบริเวณที่มีการชุมนุม เช่น รอบศาลาว่าการ กทม., แยกราชประสงค์ อนุสาวรีย์ประชาธิปไตย และทำเนียบรัฐบาล เพราะอาจไม่ได้รับความสะดวกในการเดินทาง
โฆษกประจำสำนักนายกรัฐมนตรีกล่าวย้ำว่า สำหรับเรื่องวาระการดำรงตำแหน่ง 8 ปีของนายกรัฐมนตรีนั้น นายกรัฐมนตรีขอให้ยึดหลักกฎหมายเป็นสำคัญ เพราะทุกคนอยู่ภายใต้กฎหมาย รวมถึงตัวนายกรัฐมนตรีเองด้วย ดังนั้นผลจะออกมาอย่างไรจึงขึ้นอยู่กับการพิจารณาของศาล นายกรัฐมนตรีไม่อาจก้าวล่วงอำนาจศาลได้ ทั้งนี้ขอให้ประชาชนเชื่อมั่นในกฎหมายและหลักนิติธรรมของบ้านเมือง ซึ่งเป็นกลไกสำคัญของการอยู่ร่วมกันในสังคม และช่วยให้ประเทศชาติสงบสุข
วันอาทิตย์ที่ 20 มีนาคม 2565
รัฐจัด “ที่ดินทำกิน” ให้ ปชช. ทั่วประเทศแล้วกว่า 5 ล้านไร่ 1,442 พื้นที่
.....
ตั้งแต่ปี 2558 เป็นต้นมา รัฐบาลเร่งขับเคลื่อนการบริหารจัดการที่ดินและทรัพยากรดินของประเทศ เพื่อให้เกิดประโยชน์สูงสุดแก่ประชาชน ด้วยความสมดุล เป็นธรรม และยั่งยืน ล่าสุดได้มีการจัดที่ดินทำกินให้ชุมชนแล้ว 1,442 พื้นที่ใน 70 จังหวัด รวมเนื้อที่ 5,757,682 ไร่ ครอบคลุมประชาชน 69,368 ราย
.
เป็นการบูรณาการของหลายหน่วยงาน เช่น สำนักงานคณะกรรมการนโยบายที่ดินแห่งชาติ สถาบันบริหารจัดการที่ดินธนาคารที่ดิน ฯลฯ ในการบริหารจัดการและแก้ปัญหาที่ดินทำกินอย่างเป็นระบบ ทั้งพื้นที่ป่าไม้ พื้นที่นิคมสหกรณ์ ที่ราชพัสดุ เขตปฏิรูปที่ดิน และพื้นที่สาธารณประโยชน์
.
และเมื่อประชาชนได้รับการจัดสรรที่ดินทำกินแล้ว รัฐบาลจะเข้าไปช่วยส่งเสริมพัฒนาอาชีพและการตลาดตามความต้องการของแต่ละชุมชน ให้สามารถพึ่งพาตนเองได้อย่างยั่งยืน โดยดำเนินการแล้วใน 62 จังหวัด จำนวน 46,820 ราย
#ไทยคู่ฟ้า#ร่วมต้านโควิด19
-------------------
วันพุธที่ 19 มกราคม 2565
ครม. เคาะร่างประกาศกระทรวง 2 ฉบับ รองรับมาตรการกระตุ้นเศรษฐกิจ - การลงทุน ดึงดูดชาวต่างชาติศักยภาพสูงเข้าไทย
.....
ที่ประชุม ครม. (18 ม.ค. 65) อนุมัติหลักการร่างประกาศกระทรวง 2 ฉบับ เพื่อรองรับมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูง 4 กลุ่ม ได้แก่ กลุ่มประชากรผู้มีความมั่งคั่งสูง กลุ่มผู้เกษียณอายุจากต่างประเทศ กลุ่มที่ต้องการทำงานจากประเทศไทย และกลุ่มผู้เชี่ยวชาญพิเศษ ซึ่งจะส่งผลดีต่อผู้ประกอบการ ประชาชน และแรงงานในประเทศให้มีรายได้ต่อเนื่อง ดังนี้
.
1.ร่างประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ โดยกำหนดหลักเกณฑ์การอนุญาตให้คนต่างด้าวที่มีศักยภาพสูงเข้ามาพำนักระยะยาว (long - Term Resident Visa: LTR Visa) รวมถึงผู้ติดตาม ได้แก่ คู่สมรสและบุตรที่ชอบด้วยกฎหมาย ซึ่งมีอายุไม่เกิน 20 ปี จำนวนไม่เกิน 4 คน
.
2.ร่างประกาศกระทรวงแรงงาน เรื่อง การอนุญาตให้คนต่างด้าวทำงานในราชอาณาจักรเป็นกรณีพิเศษ ทั้งคนต่างด้าวที่ทำงานโดยมีนายจ้างหรือไม่มีนายจ้าง (ธุรกิจส่วนตัว) ให้สามารถขอใบอนุญาตทำงานได้ โดยจะออกใบอนุญาตทำงานให้สูงสุดครั้งละ 5 ปี
.
อ่านเพิ่มเติม คลิกhttps://www.thaigov.go.th/news/contents/details/50639
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 13 มกราคม 2565
เดินหน้าฟื้นประเทศไทย ด้วย "อะเมซิ่ง ไทยแลนด์ นิว แชปเตอร์" คาดสร้างรายได้ 1.3 - 1.8 ล้านล้านบาท
.....
รัฐบาลเร่งเดินหน้าแผนส่งเสริมการท่องเที่ยว โดยปีนี้จะโปรโมทการท่องเที่ยวไทย ภายใต้แนวคิด “อะเมซิ่ง ไทยแลนด์ นิว แชปเตอร์” (Amazing Thailand New Chapter) ซึ่งเป็นจุดขายใหม่ด้านการท่องเที่ยวไทย
.
รวมทั้งจัดทำเส้นทางท่องเที่ยวสีขาว ที่สอดคล้องกับเป้าหมายการพัฒนาที่ยั่งยืน (BCG) ซึ่งจะช่วยให้เกิดการท่องเที่ยวที่ยั่งยืนและปลอดภัยยิ่งขึ้น
.
นอกจากนี้ ราวเดือน เม.ย. 65 มีแผนจะเก็บเงินจากนักท่องเที่ยวต่างชาติที่เข้าไทย 300 บาทต่อคน เพื่อนำไปพัฒนาแหล่งท่องเที่ยวในไทย พร้อมทำประกันให้แก่นักท่องเที่ยวหากประสบอุบัติเหตุหรือเสียชีวิต จะได้รับวงเงินสูงสุด 1 ล้านบาท หรือค่ารักษาพยาบาลสูงสุด 5 แสนบาท
.
คาดว่าจะมีรายได้จากการท่องเที่ยว 1.3 - 1.8 ล้านล้านบาท และมีจำนวนชาวต่างชาติเดินทางมาท่องเที่ยวราว 5 - 15 ล้านคน
.
อ่านเพิ่มเติมhttps://www.thaigov.go.th/news/contents/details/50441
#ไทยคู่ฟ้า#ร่วมต้านโควิด19
-------------------
วันจันทร์ที่ 23 สิงหาคม 2564
โฆษกรัฐบาลประชุม คกก.โฆษกกระทรวง กรมประชาสัมพันธ์ และศูนย์ต่อต้านข่าวปลอม ประเทศไทย มอบโฆษกกระทรวงเน้นชี้แจ้งข่าวปลอมด้วยข้อเท็จจริงให้ทันสถานการณ์
โฆษกรัฐบาลประชุม คกก.โฆษกกระทรวง กรมประชาสัมพันธ์ และศูนย์ต่อต้านข่าวปลอม ประเทศไทย มอบโฆษกกระทรวงเน้นชี้แจ้งข่าวปลอมด้วยข้อเท็จจริงให้ทันสถานการณ์
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า เมื่อช่วงบ่ายวันนี้ (23 สิงหาคม 2564) ได้เชิญโฆษกกระทรวงทั้ง 20 กระทรวง ร่วมประชุมคณะกรรมการโฆษกกระทรวง โดยประชุมทางไกลผ่านระบบ VDO Conference โดยมีผู้แทน ศูนย์ต่อต้านข่าวปลอม ประเทศไทย ร่วมประชุมเพื่อรับทราบข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เกี่ยวกับการบูรณาการบริหารจัดการข่าวปลอมระหว่างโฆษกกระทรวง สำนักโฆษก กรมประชาสัมพันธ์ และศูนย์ต่อต้านข่าวปลอม ประเทศไทย
โฆษกประจำสำนักนายกรัฐมนตรีกล่าวว่า ที่ผ่านมาทีมโฆษกรัฐบาลได้รับความร่วมมืออย่างดีจากส่วนราชการ ในการชี้แจงประเด็นข่าวที่ทันสถานการณ์ ซึ่งในปัจจุบันพบว่านอกจากข่าวชี้แจงตามภารกิจของส่วนราชการแล้ว ยังมีปัญหาเรื่องข่าวปลอม (Fake News) และข่าวที่บิดเบือน โดยเฉพาะที่มีการเผยแพร่ทางสื่อและแพตฟอร์มออนไลน์ ซึ่งนายกรัฐมนตรีให้ความสำคัญมาก โดยก่อนหน้านี้ได้มอบหมายให้แต่ละกระทรวงจัดตั้งศูนย์ต่อต้านข่าวปลอมภายในกระทรวงเอง ซึ่งส่วนใหญ่ได้ดำเนินการแล้ว ในส่วนสำนักโฆษกก็ได้ประชุมหารือกับกรมประชาสัมพันธ์ สำนักงาน ก.พ.ร. และศูนย์ต่อต้านข่าวปลอม เพื่อร่วมกำหนดการชี้แจ้งข่าวปลอม/ข่าวบิดเบือน ให้เป็นส่วนหนึ่งในภารกิจของงานประชาสัมพันธ์ส่วนราชการและโฆษกกระทรวง โดยนายกรัฐมนตรีมีข้อสั่งการให้ศูนย์ต่อต้านข่าวปลอมร่วมกำหนดประเด็นข่าวปลอมกับสำนักโฆษกและกรมประชาสัมพันธ์ และแจ้งประเด็นข่าวปลอม และข่าวที่บิดเบือนให้ส่วนราชการชี้แจงอย่างทันท่วงที โดยจะกำหนดเป็นตัวชี้วัดผลการปฏิบัติงานของหัวหน้าส่วนราชการ รัฐวิสาหกิจ และองค์การมหาชนด้วย
นายอนุชาฯ เปิดเผยว่า นายกรัฐมนตรีมีความห่วงใยเกี่ยวกับประเด็นข่าวปลอม/ข่าวบิดเบือน ที่เกี่ยวกับความมั่นคง เศรษฐกิจ และสังคมของประเทศ และด้านสุขภาพโดยเฉพาะอย่างยิ่งที่เกี่ยวกับสถานการณ์การโควิด -19 ที่มีเจตนาจงใจสร้างส่งผลกระทบต่อรัฐบาล และการดำเนินงานของส่วนราชการ รวมทั้งความปลอดภัยของประชาชนโดยส่วนใหญ่ ซึ่งในที่ประชุมคณะกรรมการโฆษกกระทรวง ได้เห็นชอบแนวปฏิบัติเพื่อให้โฆษกกระทรวงทุกกระทรวงสามารถตอบโต้ข่าวปลอม/ข่าวบิดเบือน ด้วยข่าวเท็จจริงได้อย่างรวดเร็วทันสถานการณ์ยิ่งขึ้น รวมทั้งยังได้มีการพูดคุยถึงการขับเคลื่อนงานประชาสัมพันธ์ภาครัฐบาล สร้างการรับรู้ เพื่อให้ประชาชนได้รับประโยชน์สูงสุดด้วย
วันจันทร์ที่ 28 มีนาคม 2565
พร้อมแล้ว! พัฒนา "ใบรับรองแพทย์ดิจิทัล" ผ่านหมอพร้อม เพิ่มความสะดวกสมัครงาน ลาป่วย และเบิกประกัน
.....
กระทรวงสาธารณสุข ร่วมกับกระทรวงดิจิทัลเพื่อเศรษฐกิจและสังคม กระทรวงแรงงาน และสภาอุตสาหกรรมแห่งประเทศไทย พัฒนาระบบออกใบรับรองแพทย์ดิจิทัลผ่าน “หมอพร้อม” ทั้งในสถานพยาบาลรัฐและเอกชนเพิ่มความสะดวกการสมัครงาน ลาป่วย และเบิกประกันสุขภาพต่าง ๆ เป็นต้น
.
ซึ่งจะช่วยลดการใช้กระดาษ ลดขั้นตอน ลดค่าใช้จ่าย และลดเวลาการประกอบธุรกรรมต่าง ๆ ได้ ซึ่งกระทรวงสาธารณสุขได้จัดหา License สำหรับสร้างลายเซ็นดิจิทัลให้กับโรงพยาบาลรัฐทุกสังกัดโดยไม่จำกัดจำนวนลายมือชื่อผู้ลงนาม ปัจจุบันได้ทดสอบระบบและนำมาใช้งานจริงในโรงพยาบาลแล้ว 1,028 แห่ง ออกใบรับรองแพทย์ไปแล้วกว่า 125,000 ใบ
.
ประชาชนสามารถขอใบรับรองแพทย์ดิจิทัลได้ที่โรงพยาบาลที่เข้าร่วม และใช้งานผ่านหมอพร้อมได้ทั้ง LINE OA และแอปพลิเคชัน ตรวจสอบรายชื่อหน่วยบริการที่เข้าร่วมและศึกษารายละเอียดเพิ่มเติมได้ที่https://mohpromt.moph.go.th/mpc/mophcertificate/
#ไทยคู่ฟ้า#ร่วมต้านโควิด19
-------------------